Diari Oficial de la Generalitat Valenciana


Sumari del DOGV 5741, del 14-04-2008 (2008/3510)

Divorci contenciós 754/2007. Notificació de la sentència a Miruska de Olazábal Sánchez.
---------------------------------------------------------------------------------------

### Dades del document

Número de DOGV
:   5741

Data del DOGV
:   14-04-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/3510


Data del document
:   23-01-2008

Organisme emissor
:   Jutjat de Primera Instància Número 24 de València

Tipus de document
:   Edicte

Descriptors 

:   * sistema judicial

Divorci contenciós 754/2007. Notificació de la sentència a Miruska de Olazábal Sánchez. [2008/3510]  
Demandant: Ciro Salcino.  
Procuradora: María Luisa Sempere Martínez.  
Demandat: Miruska de Olazábal Sánchez.  
María Dolores Valle Contreras, secretària del Jutjat de Primera Instància número 24 de València, mitjançant este edicte fa saber:  
Que en les actuacions de divorci contenciós 000754/2007, a instància de Ciro Salcino representat per la procuradora María Luisa Sempere Martínez contra Miruska de Olazábal Sánchez, en situació de rebel·lia, en les quals en data 21 de gener de 2008, s'ha dictat en el número 48, en la qual en la part dispositiva diu així:  
«Sentència número 000049/2008  
Jutgessa que la dicta: Ana María Mayor Vaño.  
Lloc: València.  
Data: 21 de gener de 2008.  
Part demandant: Ciro Salcino.  
Procurador: María Luisa Sempere Martínez   
Part demandada: Miruska de Olazábal Sánchez.  
Objecte del judici: divorcis no consensuats.  
Antecedents de fet  
Primer. La part actora va presentar escrit que per torn de repartiment va correspondre a este Jutjat, on es formulava demanda de divorci del matrimoni celebrat pels litigants el dia 8 de març de 2001 que basava en els fets i fonaments de dret que va estimar d'aplicació, i acompanyava els documents que feia referència; i sol·licitava que es dictara sentència, per la qual es declarara la dissolució del matrimoni per divorci.  
Segon. Admesa a tràmit la demanda es va citar el demandat per mitjà d'edicte fixat en el tauler d'anuncis del Jutjat en data 9 de novembre de 2007, i en no comparéixer en temps i forma, va ser declarat en rebel·lia per provisió de data 18 de desembre de 2007.  
Tercer. A la vista celebrada el 21 de gener de 2008 va concórrer únicament la part actora, representada mitjançant procurador i assistida de lletrat, al·legant allò que va estimar convenient i proposant els mitjans probatoris que va estimar oportuns, que foren practicats amb la declaració prèvia de pertinença, en el mateix acte, amb el resultat que obra en les actuacions.  
Quart. En la tramitació d'estes actuacions s'han observat les prescripcions legals.  
Fonaments de dret  
Primer. La representació de Ciro Salcino formula contra Miruska de Olazábal Sánchez demanda de divorci en base als articles 81 i 86 del Codi Civil, i citat el demandat en temps i forma no va comparéixer en les actuacions, i es va declarar en rebel·lia per provisió de 18 de desembre de 2007, i citades les parts a la vista, no va assistir-hi el demandat.  
Segon. Així, a la vista de la documental aportada per la demandant, s'acredita que Ciro Salcino i Miruska de Olazábal Sánchez van contraure matrimoni el 8 de març de 2001, i la representació de Ciro Salcino va presentar en data 28 de juny de 2007, demanda de divorci contra Miruska de Olazábal Sánchez, i per a això, en concórrer en les actuacions els requisits continguts en els articles 81 i 85 del Codi Civil, s'estima la demanda i es declara dissolt per causa de divorci el matrimoni format pels esmentats cònjuges amb tots els efectes legals.  
Tercer. No procedix fer expressa condemna en costes a cap dels litigants a l'empara de l'article 394 de la Llei d'Enjudiciament Civil, atesa l'índole de la matèria litigiosa i la falta d'oposició en este plet.  
Vistos els preceptes citats i altres de general i pertinent aplicació.  
Dispositiva  
Que amb l'estimació de la demanda formulada per la procuradora María Luisa Sempere Martínez, en nom i representació de Ciro Salcino contra Miruska de Olazábal Sánchez, es declara dissolt per causa de divorci el matrimoni format pels esmentats cònjuges, amb tots els efectes legals.  
Cada part pagarà les costes processals causades en la instància i les comunes per meitat.  
Manera d'impugnació: mitjançant recurs d'apel·lació davant l'Audiència Provincial de València (article 455 LECn).  
El recurs es prepararà mitjançant escrit presentat en este Jutjat en el termini de cinc dies hàbils comptadors des de l'endemà de la notificació, limitat a citar la resolució apel·lada, i es manifestarà la voluntat de recórrer, amb expressió dels pronunciaments que impugna (article 457.2 LECn).  
Així esta és la meua sentència, que pronuncie, mane i firme».  
I perquè valga de notificació en forma a Miruska de Olazábal Sánchez, en rebel·lia i en parador desconegut, expedisc i firme este edicte.  
València, 23 de gener de 2008.- La secretària: María Dolores Valle Contreras.